《海隅真隐 其三》
明代·黄廷用

地偏真远俗，性适即娱情。只与碧云侣，曾闻黄犬惊。

春花各入意，风竹自成声。前浦深流绿，垂竿芳饵轻。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。